*Melléklet a /2018. számú Képviselő-testületi határozathoz*

**Adásvételi szerződés**

Amely létrejött egyrészről,

**Kiskőrös Város Önkormányzata** (székhely: 6200 Kiskőrös, Petőfi Sándor tér 1., KSH szám: 15724784-8411-321-03, törzskönyvi azonosító szám: 724782, adószám: 15724784-2-03, képv.: Domonyi László Mihály polgármester), mint **eladó** – továbbiakban Eladó – és

Csefkó Pál (született: , születési hely, idő: , anyja leánykori neve: ) szám alatti lakos, mint **vevő** – továbbiakban, mint Vevő – között a mai napon az alábbi feltételekkel:

1./ Szerződő Felek rögzítik, hogy Eladó tulajdonát képezi a Magyar Állam tulajdonában álló Pomáz külterület 0224/18 és 0226/2 hrsz-ú ingatlanok határvonalán elhelyezkedő 2 db, a magánszemélyek tulajdonában álló Pomáz külterület 0396 hrsz-ú ingatlan határán elhelyezkedő 2 db „faház”(a továbbiakban: Felépítmények).

2./ Szerződő Felek rögzítik, hogy az 1. pontban nevesített Felépítmények az ingatlan-nyilvántartásban külön ingatlan-nyilvántartási egységet nem képeznek.

3./ Szerződő Felek rögzítik, hogy az ingatlan-nyilvántartásba történő bejegyzés céljából épületfeltüntetési vázrajz készítését, valamint épületfennmaradási engedély kiadását az illetékes hatóság előtt nem kezdeményezik.

3./ Szerződő Felek tudomással bírnak arról, hogy a Felépítmények és az alatta elhelyezkedő földterület tulajdonjoga elválik.

4./ Szerződő Felek rögzítik, hogy Kiskőrös Város Önkormányzata könyveiben nyilvántartott Felépítmények felépítéséhez építési engedély nem áll rendelkezésre. 1984. évben a Pilisi Állami Parkerdőgazdaság, mint bérbeadó és a Kiskőrösi Általános Iskola – mint a Felépítmények használója – és, mint bérlő között területbérleti szerződés jött létre az 1. pontban nevesített területek bérbeadása tárgyában a 3590. sz. Zalka Máté Úttörőcsapat nyári táboroztatása céljára 1984. július 1. napjától 5 éves időtartamra. Eladó és a Felépítmények alatti földterületek tulajdonosai között használati megállapodás jelenleg nem áll fenn. Eladó a Felépítményeket 2015. évtől ifjúsági táboroztatás céljára nem használja.

Vevő tudomásul veszi, hogy érvényes bérleti, használati szerződés hiányában a földterületek tulajdonosai a Felépítmények elbontására kötelezhetik azok mindenkori tulajdonosát.

6./ Szerződő Felek a Felépítmények vételárát 400.000,- Ft-ban, azaz Négyszázezer forintban határozzák meg. Vevő vállalja, hogy a vételárat átutalással fizeti meg, Eladó Kereskedelmi & Hitel Banknál vezetett 10400621-00027753-00000008 számú bankszámla számára jelen adásvételi szerződés vevő által történő aláírását követő 8 napon belül.

7./ Eladó jelen okirat aláírásával kijelenti, hogy amennyiben a felépítmények vételára a számláján jóváírásra kerül, úgy ez esetben jelen jogügyletből fakadóan vevővel szemben semmilyen jogcímen további követelése nincsen.

8./ Szerződő Felek rögzítik, hogy Eladó az ingatlant jelen szerződéses kötelezettségek teljesülése esetén 5 munkanapon belül köteles Vevő birtokába adni, melyről Felek jegyzőkönyvet vesznek fel. Vevő a birtokbaadást követően haladéktalanul köteles gondoskodni a villamos energia szolgáltatónál a közüzemi óra átírásáról. Vevő tudomásul veszi, hogy az elektromos energia hálózat érintésvédelmi felülvizsgálata szükséges.

9./ Eladó a tulajdonjogát a teljes vételár kifizetéséig fenntartja.

10./ Felek megállapodnak abban, hogy amennyiben bármelyik fél szerződésben vállalt kötelezettségével 15 napot meghaladó késedelembe esik, úgy abban az esetben bármelyik fél jogosult a szerződéstől egyoldalú jognyilatkozattal elállni, mely esetben felek az eredeti állapotot állítják helyre. Felek jognyilatkozataikat kötelesek ajánlott postai küldeményként a másik fél jelen szerződésben megjelölt közigazgatási címére eljuttatni. Az ajánlott postai küldeményként feladott küldeményeket a feladástól számított 5. napon kézbesítettnek tekintik, független attól, hogy azt a címzett átveszi-e vagy sem.

11./ Vevő jelen szerződés tárgyát képező Felépítményeket megtekintett állapotban vásárolja meg, annak állagával tisztában van.

12./ Vevő kijelenti, hogy a nemzeti vagyonról szóló 2011. évi CXCVI. törvény 11. § (10) bekezdés alapján természetes személynek minősül.

13./ Szerződő Felek rögzítik, hogy Kiskőrös Város Képviselő-testülete a /2018. számú határozatával hozzájárult a Felépítmények adásvétel útján történő értékesítéséhez, egyúttal felhatalmazta a polgármestert, hogy az adásvételi szerződést aláírja, a szükséges jognyilatkozatokat megtegye.

14./ A jelen szerződésben nem szabályozott kérdések tekintetében a Polgári Törvénykönyvről szóló 2013. évi V. törvény vonatkozó rendelkezési az irányadóak.

15./ Szerződő Felek rögzítik, hogy az okirat szerződéses akaratukkal mindenben megegyezik.

Felek jelen szerződést elolvasás és értelmezést követően, mint akaratukkal mindenben megegyezőt jóváhagyólag írják alá. Felek rögzítik, hogy az okirat 4 példányban készült, melyből eladó 2 példány Eladót, 2 példány pedig Vevőt illeti.

Kiskőrös, 2018. július

 Kiskőrös Város Önkormányzata Csefkó Pál

 képv.: Domonyi László Mihály polgármester

 Eladó Vevő

Az önkormányzati vagyonról, a vagyon hasznosításáról

szóló 26/2012. (XII. 19.) önk. rendelet 11. § (2) bek.

alapján ellenjegyzem:

 Dr. Turán Csaba

 jegyző

I.Tanú: II. Tanú:

Név: Név:

Lakcím: Lakcím:

Aláírás: Aláírás: